钦定古今图书集成/明伦汇编/闺媛典/第304卷 > 皇清三十七 > 范畴妻同氏
## 钦定古今图书集成/明伦汇编/闺媛典/第304卷 > 皇清三十七 > 范畴妻同氏

按《盩厔县志》：同氏，终南镇范畴妻。崇祯七年，畴死于寇，贼胁氏行，氏据井大骂。贼逼之，遂投入井。贼下石击之，氏伏坎旁不中。贼谓已死，舍去，遇救得出，乃抱畴尸痛哭，誓以死殉，时年二十七。父母劝曰：“死者固不复生，今汝又死，则九岁孤儿将以谁托？是终绝范氏也。” 氏拭泪仰答曰：“适方寸惨裂，都不及计此。今闻父母言，知此身未可以死。” 于是勤纺绩，育遗孤。未几，畴之兄弟夫妇皆亡，遗幼子及女茕茕无依，氏又抚之，教育婚娶，竭尽心力。康熙二十年，年七十四，以疾终。